**Κόνιτσα 22/05/2020**

**ΔΕΛΤΙΟ ΤΥΠΟΥ**

ΔΗΜΟΣ ΚΟΝΙΤΣΑΣ: ΕΥΧΑΡΙΣΤΙΕΣ ΤΟΥ ΔΗΜΟΥ ΚΟΝΙΤΣΑΣ ΓΙΑ ΤΗΝ ΓΕΝΝΑΙΟΔΩΡΗ ΠΡΟΣΦΟΡΑ ΤΗΣ ΤΡΑΠΕΖΑΣ ΤΡΟΦΙΜΩΝ ΘΕΣΣΑΛΟΝΙΚΗΣ ΣΤΟ ΚΟΙΝΩΝΙΚΟ ΠΑΝΤΟΠΩΛΕΙΟ ΤΟΥ ΔΗΜΟΥ ΚΟΝΙΤΣΑΣ

Ο Δήμος Κόνιτσας επιθυμεί να εκφράσει θερμές ευχαριστίες προς την Τράπεζα Τροφίμων Θεσσαλονίκης, πολύτιμο υποστηρικτή της Δομής του Κοινωνικού Παντοπωλείου Κόνιτσας, για την ευγενική και γενναιόδωρη προσφορά τροφίμων.

Συγκεκριμένα την Πέμπτη 28 Μαΐου 2020 ο Δήμος Κόνιτσας σε συνεργασία με τα στελέχη του Κοινωνικού Παντοπωλείου του Δήμου παρέλαβαν μια μεγάλη χορηγία τροφίμων από την Τράπεζα Τροφίμων Θεσσαλονίκης. Τα τρόφιμα που χορηγήθηκαν (κρουασάν, αναψυκτικά, ρυζογκοφρέτες) διανεμήθηκαν στα σχολεία Πρωτοβάθμιας και Δευτεροβάθμιας Εκπαίδευσης του Δήμου μας, στον στρατό και στο παράρτημα της «Κιβωτού του Κόσμου» στην Κόνιτσα.

Στους δύσκολους καιρούς που διανύουμε το Κοινωνικό Παντοπωλείο του Δήμου Κόνιτσας καταβάλει προσπάθειες να ανακουφίσει τους οικονομικά ασθενείς συμπολίτες μας και ως εκ τούτου κάθε προσφορά είναι πολύτιμη.

Επιπλέον, ευχαριστούμε θερμά τα στελέχη του Κοινωνικού Παντοπωλείου και τους υπαλλήλους του Δήμου Κόνιτσας, που ανταποκρίθηκαν άμεσα και πρόσφεραν τη βοήθειά τους για την άμεση παραλαβή και διανομή των τροφίμων.

Από το Γραφείο Δημάρχου